|  |  |  |
| --- | --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o nacrtu  Odluke o izmjenama i dopunama Odluke o davanju u zakup i na privremeno korištenje javnih površina i zemljišta u vlasništvu Grada Karlovca | |
| Stvaratelj dokumenta, tijelo koje provodi savjetovanje | Grad Karlovac, Upravni odjel za komunalno gospodarstvo | |
| Svrha dokumenta | Izvješćivanje o provedenom savjetovanju sa zainteresiranom javnošću o nacrtu Odluke o izmjenama i dopunama Odluke o davanju u zakup i na privremeno korištenje javnih površina i zemljišta u vlasništvu Grada Karlovca | |
| Datum dokumenta | 03.06.2022. | |
| Verzija dokumenta | Broj 1 | |
| Vrsta dokumenta | Opći akt Gradskog vijeća Grada Karlovca | |
| Naziv nacrta zakona, drugog propisa ili akta | Odluka o izmjenama i dopunama Odluke o davanju u zakup i na privremeno korištenje javnih površina i zemljišta u vlasništvu Grada Karlovca | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada |  | |
| Naziv tijela nadležnog za izradu nacrta | Upravni odjel za komunalno gospodarstvo | |
| Koji su predstavnici zainteresirane javnosti bili uključeni u postupak izrade odnosno/ili u rad stručne radne skupine za izradu nacrta? |  | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije, zašto? | Da | *Internetska stranice Grada* |
| Savjetovanje je trajalo od 04.05.2022. do 02.06.2022. | www.karlovac.hr |
|  | *Neke druge internetske stranice* |
|  | |
| Koji su predstavnici zainteresirane javnosti dostavili svoja očitovanja? | 1. **Politička stranka Možemo!**   Smatramo da u postupku odobravanja zakupa javne površine u svrhu postavljanja terasa moraju sudjelovati i vlasnici/suvlasnici susjednih nekretnina, na koje zakupljena površina za terasu ima neposredni utjecaj, te se moraju složiti sa predloženim zakupom javne površine.  Ukoliko se radi o većem broju suvlasnika, tada se postupak upoznavanja sa zahtjevom i očitovanje o istom treba provesti preko predstavnika suvlasnika ili više predstavnika suvlasnika, ako postavljanje terase utječe na veći broj zgrada u okruženju. Ukoliko se radi o većoj površini čiji zakup utječe u većoj mjeri na neki dio grada, savjetovanje i očitovanje javnosti treba biti preko vijeća gradske četvrti ili mjesnog odbora.  Također smatramo da prilikom odobravanja zakupa javnog prostora za terase treba voditi računa što li će to povećanje terase donijeti -veći broj posjetioca sa automobilima, biciklima, motorima? Povećane količine otpada i ambalaže? Kako te sve utječe na susjede terase i zadovoljavanje propisanih parametara parkiranja, zbrinjavanja otpada i dr?  Kako se planira rješavati poteškoća poslovanja zakupaca javnih prostora (prije svega terasa ugostiteljskih objekata) s obzirom na najavu izvođenja opsežnih radova na aglomeraciji, a koji će zahvatiti uskoro baš pješačku zonu na kojoj je veći broj terasa?    u trenutnim ekonomskim uvjetima kompromisno  rješenje koje neće naštetiti gradskom proračunu, a  poduzetnicima se nadamo neće previše dodatno  opteretiti poslovanje.  Prijedlog:  *Predlažemo sljedeće cijene zakupa:*  *IA zona 30kn*  *I zona 25kn*  *II zona 20kn*  *III zona 11kn*  *Čl. 3.*  *Članak 8. mijenja se i glasi:*  *„Ne plaća se naknada:*  *…..3) za korištenje javnih površina u svrhu izvođenja*  *radova energetske obnove zgrada sukladno posebnim*  *propisima, u trajanju do najduže trideset dana;*  Energetska obnova zgrade, posebno višestambene  zgrade, proces je koji traje nekoliko mjeseci, pa i do  godine dana.  Površine oko višestambenih zgrada uglavnom su  javne površine, prije svega zahvaljujući tzv.  reambulaciji tj. usklađivanju zemljišnih i katastarskih  knjiga kojom su čestice formirane uglavnom kao  tlocrtna projekcija zgrade, a sve okolo je javna  površina.  Dakle, za izvođenje bilo kakvih radova na  višestambenim zgradama, pa tako i energetske  obnove, nužno je korištenje javne površine, te je rok  od 30 dana prekratak. | |
|  | *Čl. 2.*    Smatramo da je predloženo povećanje od približno 75% previsoko. Smatramo da je povećanje od cca 50% u trenutnim ekonomskim uvjetima kompromisno rješenje koje neće naštetiti gradskom proračunu, a poduzetnicima se nadamo neće previše dodatno opteretiti poslovanje.  Prijedlog:  *Predlažemo sljedeće cijene zakupa:*  *IA zona 30kn*  *I zona 25kn*  *II zona 20kn*  *III zona*  *Čl. 3.*  *Članak 8. mijenja se i glasi:*  *„Ne plaća se naknada:*  *…..*  *3) za korištenje javnih površina u svrhu izvođenja radova energetske obnove zgrada sukladno posebnim propisima, u trajanju do najduže trideset dana;* Energetska obnova zgrade, posebno višestambene zgrade, proces je koji traje nekoliko mjeseci, pa i do godine dana.  Površine oko višestambenih zgrada uglavnom su javne površine, prije svega zahvaljujući tzv. reambulaciji tj. usklađivanju zemljišnih i katastarskih knjiga kojom su čestice formirane uglavnom kao tlocrtna projekcija zgrade, a sve okolo je javna površina.  Dakle, za izvođenje bilo kakvih radova na višestambenim zgradama, pa tako i energetske obnove, nužno je korištenje javne površine, te je rok  od 30 dana prekratak. | |
|  | **Prijedlog:**  *3) za korištenje javnih površina u svrhu izvođenja radova energetske obnove zgrada sukladno posebnim propisima, u trajanju 90 dana, uz mogućnost produljenja na sljedećih 90 dana, do maksimalno 1 godine*  *Čl. 7.*  *U članku 32. dodaje se stavak 4. koji glasi: „Na zahtjev zakupnika javne površine za postavljanje terase može mu se, ukoliko su za to ispunjeni tehnički uvjeti utvrđeni od strane Povjerenstva, odobriti povećanje javne površine za terasu do najviše 50% veličine terase za koju ima važeće rješenje, i to u razdoblju od 1. lipnja do 30. rujna svake kalendarske godine, a prema važećim iznosima zakupnine, uz obvezu avansnog plaćanja cjelokupnog iznosa zakupnine za ugovoreno razdoblje korištenja povećane javne površine.“*  Smatramo da navedeni stavak ne treba dodavati, odnosno da povećanje terasa bez novog zahtjeva, sa kojim se moraju složiti i stanari susjednih objekata, nije opravdano niti poželjno. Između ostalog, ukoliko nisu osigurani ostali komunalni uvjeti, kao npr. parkiranje većeg broja automobila, kvalitetno parkiranje bicikala, odgovarajuće povećano odlaganje otpada ili povećano skladištenje ambalaže i dr., kako će predmetna terasa funkcionirati zadovoljavajuće i uredno? | |
|  | 1. **Udruženje obrtnika grada Karlovca**   Zahvaljujemo se na izrečenoj mjeri za vrijeme pandemije Covid- 19 gdje je bilo omogućeno besplatno proširenje ugostiteljskih terasa, što zbog raznih mjera koje su se tada primjenjivale u ograničavanju broja ljudi u prostorima i na terasama te u vrijeme kada je poslovanje bilo znatno otežano.  Nakon što konačno odlazi pandemija i postupnom je padu, konstantno dolaze nove prepreke.  Nadajući se kako će kriza proći nakon pandemije Covid -19, izgleda da slijedi još gore vrijeme za sve obrtnika jer cijene apsolutno svega su porasle. Od energenata pića, hrane, a uz plaćanje i PDV-a od 25% porez na potrošnju od 2% te nedostatak radne snage, povećanje cijena o davanju u zakup i na privremeno korištenje javnih površina i zemljišta u vlasništvu Grada Karlovca još je jedan dodatan udarac za sve ugostitelje i sve djelatnosti tome slične. Molimo Vas za razumijevanje i da se cijene po zonama ne povećavaju za maksimalno 75% kao što ste naveli. Ukoliko se cijene već moraju povećati, neka se povećavaju za maksimalno 35% po zonama kako je navedeno u članku 2. jer je i to previše s obzirom na trenutnu situaciju i općeg rasta cijena.  Članak 1.- primjedbe na povećanje cijena svih razina cijena  Preveliko povećanje cijena s obzirom na trenutnu situaciju i općeg rasta cijena.  Članak 2.- primjedba na povećanje zakupnine po zonama  Preveliko povećanje cijena s obzirom na trenutnu situaciju i općeg rasta cijena. | |
| Razlozi neprihvaćanja pojedinih primjedbi zainteresirane javnosti na određene odredbe nacrta | **1. Politička stranka Možemo**! - prijedlozi se ne prihvaćaju.  Uključivanje vlasnika susjednih nekretnina u postupak dodjele javnih površina u zakup za postavljanje terasa blokiralo bi cjelokupni proces, uslijed čega bi se izgubila svrha brzog i efikasnog omogućavanja gospodarskog korištenja javnih površina.  Svaki zahtjev za dodjelu terase prethodno analizira Povjerenstvo za utvrđivanje uvjeta za postavljanje pokretnih naprava na javnim površinama, koje utvrđuje prometne i druge tehničke uvjete za konkretnu lokaciju.  Odredbama članka 26. stavaka 1. i 2. Odluke o davanju u zakup i na privremeno korištenje javnih površina i zemljišta u vlasništvu Grada Karlovca propisano je sljedeće:  *„Članak 26.*  *Ukoliko je na zakupljenoj javnoj površini potrebno izvesti radove radi izgradnje, održavanja ili otklanjanja hitnih kvarova na vodovima i pripadajućim objektima elektroenergetske, elektroničke komunikacijske, toplovodne, plinovodne, naftovodne, vodovodne i odvodne infrastrukture, zakupnik je dužan privremeno ukloniti predmet iz čl. 2. ove Odluke sa javne površine o svom trošku, u najkraćem primjerenom roku od dana primljene pisane obavijesti.*  *Za vrijeme trajanja radova iz st. 1. zakupnik nije dužan plaćati zakupninu, ali nema pravo na naknadu štete zbog izmakle dobiti.”*  Novi iznosi zakupnine primjereni su današnjim tržišnim kretanjima, stanju u drugim gradovima, te godinama nisu mijenjane.  Članak 8. stavak 3., koji se mijenja člankom 3. Odluke o izmjenama i dopunama Odluke o davanju u zakup i na privremeno korištenje javnih površina i zemljišta u vlasništvu Grada Karlovca, propisuje oslobađanje investitora plaćanja naknade za korištenje javnih površina u svrhu izvođenja radova energetske obnove zgrada sukladno posebnim propisima u trajanju do najduže trideset dana, a ne ograničava rok korištenja javne površine za tu svrhu.  Što se tiče primjedbi na povećanje javne površine za terasu za 50% veličine postojeće terase, upućujemo na naprijed navedene opservacije o uključivanju vlasnika susjednih nekretnina u postupak dodjele javnih površina u zakup, te o uvjetima koje utvrđuje Povjerenstvo za utvrđivanje uvjeta za postavljanje pokretnih naprava na javnim površinama.  **2. Udruženje obrtnika grada Karlovca** -prijedlog se ne prihvaća, iz razloga što su novi iznosi zakupnine primjereni današnjim tržišnim kretanjima, stanju u drugim gradovima, te godinama nisu mijenjane. | |
| Troškovi provedenog savjetovanja | Nije bilo troškova. | |